Odense Adresse-Contoirs Efterretninger, 1822-07-23
Offentlige Foranstaltninger. Efter Kancellieskrivelse af 29 f. M. kan en Rettens Skriver ikke er officio være forpligtet eller berettiget til at annullere et tinglæst Forlig, forinden det har tabt Executionskraft eller af Debitor bevises at være indfriet. Under 5 d. M. er udfærdiget følgende allerhøieste Reskript til Stiftamtmanden og Biskoppen over Fyens Stift: Vi Frederik den Sjette af Guds Naade Konge til Danmark, &c. &c. V. f. B., Os er af Vort danske Kancellie allerunderdanigst bleven forredraget et, af Jnspekteurerne for St. Knuds Kirke i Vor Kjøbsted Odense udarbeidet og med Eders Erklæring dertil indsendt, Forslag, angaaende en Forøgelse i bemeldte Kirkes Jndtægter, hvorved den kunde sættes istand til at dække den Underballance, hvori den for Tiden befinder sig og sikkres det fornødne for Fremtiden. Efter at Vi allernaadigst have overveiet denne Sag med samtlige dens Omstændigheder, og det af Vort danske Kancellie og Vore Deputerede for Finantserne samt af den allernaadigst anordnede Kommission angaaende Kommuneafgivternes Nedsættelse i Vor Kjøbstad Odense i denne Anledning Yttrede, give Vi Eder hermed tilkjende, at Vi hermed allernaadigst ville have bifaldet og anordnet i bemeldte Henseende, at et aarligt Paalæg paa St. Knuds Menighed i bemeldte Vor Kjøbsted skal, til Forøgelse af Kirkens Jndtægter, herefter finde Sted paa følgende Maade: 1) Paalægget beregnes efter samme Regel, som det lægges paa Kjøbsteden, til sammes Gjelds Afbetaling: nemlig, efter Gaardenes og Husenes Alenmaal til Gaden, af hver Etage, hvoraf 1ste Klasse svarer 6 s., 2den Klasse 4 s., 3die Klasse 2 s. og 4de Klasse 1 s. Sølv af hver Alen Længdemaal til Gaden. 2) Det tillades Gaard= og Huus-Eierne at fordeele Paalægget forholdsmæssigt paa de Værelser, de selv beboe, og dem, de have bortleiet: dog at de selv indkræve Paalægget hos Leieren, og selv blive Kirken ansvarlig for samme. 3) Paalægget inddrives, i fornødent Tilfælde, ved Udpantning lige med andre Kommuneafgifter, og 4) tager det sin Begyndelse med d. A. 1ste Juli, samt vedbliver indtil den omhandlede Kirkes oekonomiske Forfatning igjen er kommen paa saa fast en Fod, at den kan bestaae ved sine ordinaire Jndtægter. (Beløbet af foranførste Afgift kalkuleredes at blive 826 Rbd. 28 s. Sølv aarlig, hvoraf vil falde paa de allerstørste Gaarde i Menigheden 15 a 17 Rbdlr. og paa de mindste Huse 2 a 3 Mk. Sølv. Skjøndt det vel indsaaes, at det kunde blive besværligt nok for adskillige af Menighedens Medlemmer, at udrede saadan Afgift i Forbindelse med de dem ellers paaliggende Byrder, blev det dog fundet uundgaaelig nødvendigt at gribe til denne Resurce, da Kirkens øvrige aarlige Jndtægter, under de nærværende lave Kornpriser, end ikke ere tilstrækkelige til at bære de til Vedligeholdelse, til Lønninger til Brød og Viin, Voxlys, Skatter og Afgivter o. s. v. medgaaende Bekostninger, og den derhos har paadraget sig en betydelig Gjeld, der i det mindste bør forrentes, og i sin Tid, naar Jndtægterne forøges eller nogle Besparelser, som ved Vacancer kunne giøres i Lønninger, indtræde, tillige afdrages. Alle andre i Forslag bragte Midler, med Undtagelse af ovennævnte eventuelle Besparelse, fandtes derhos mindre antagelige; de vare heller ikke af den Natur, at de gjorde hiin Afgift overflødig, og vare desaarsag foreslaaede ved Siden af samme.)